เป็นตุ่มแดงๆขึ้นตุ่มเดียวค่ะไม่ใหญ่มากแบบ0.2มิลลิเมตรค่ะแล้วตรงกลางมันเหมือนมีหลุมเหมือนขนจะขึ้นอ่ะค่ะและตุ่มมันแบบไม่ถึงกับแข็งมากเหมือนสิวทั่วไปค่ะแต่ไม่มีหัวหนองเฉยๆค่ะอยากทราบว่าเป็นอะไรคะ
สวัสดีค่ะ ตุ่มลักษณะดังกล่าวมาอาจเกิดจาก-ผื่นผิวหนังอักเสบเฉียบพลัน อาจมีตุ่มน้ำ ผื่นแดง และคัน หรือเป็นผื่นผิวหนังอักเสบจากการแพ้สารสัมผัสเช่นโรลออน สบู่ โลชั่นที่ใช้-ตุ่มถูกแมลงกัด มักเป็นตุ่มนูน คัน-รูขุมขนอักเสบ หากมีการติดเชื้อร่วมด้วยอาจเกิดเป็นฝีหนอง-งูสวัด เป็นตุ่มน้ำ แสบร้อน มักเกิดในคนที่เคยเป็นอีสุกอีใสมาแล้ว แล้วตอนนี้ร่างกายอ่อนแอลง จึงกำเริบขึ้นมาเป็นผื่นงูสวัด-มีการติดเชื้อบริเวณชั้นใต้ผิวหนัง มักเป็นผื่นแดง บวม มีไข้การให้ได้การวินิจฉัยที่แน่นอน จำเป็นต้องพบแพทย์เพื่อตรวจร่างกาย แต่จากลักษณะน่าจะคล้ายกับเรื่องรูขุมขนอักเสบมากที่สุดการดูแลตัวเองเบื้องต้น ไม่ไปแกะเกาบริเวณตุ่ม ใช้น้ำสะอาดล้างบริเวณที่เป็นได้ ไม่ใช้สบู่ถูแรงๆ ยังไม่เอายาอะไรไปทาเพราะยังไม่ทราบการวินิจฉัย ใส่เสื้อผ้าที่ระบายอากาศไม่อับชื้นหากตุ่มนี้คันมาก ปวดบวมมาก แดง ลุกลามไปบริเวณอื่น มีขนาดใหญ่ มีน้ำหรือหนองไหลจากตุ่ม ควรไปพบแพทย์